Masalan asukasyhdistys Kirkkonummella halusi kunnostaa kävelytunnelin ja sai kunnostusta varten rahoituksenkin, mutta hyvä aikomus kaatui byrokratiaan, kertoo Maaseudun Tulevaisuus.

– ELY-keskus ei antanut lupaa. Perusteluina oli, että jos kunnostamme tunnelin, vastuu sen ylläpidosta siirtyy meille, kertoo asukasyhdistyksen sihteeri Tarja Siik lehdelle.

Asukasyhdistys ei voi maalata tunnelia ilman lupaa.

– Tämä on tosi ikävää. Jos nuoret olisivat itse kunnostaneet tunnelin, tuskin sitä sen jälkeen olisi heti sotkettu. Tässä olisi ollut tarjolla pelkästään positiivisia asioita. Kurjaa, että ne tyssäävät byrokratiaan, Siik sanoo.